נדב שרגאי

נדב שרגאי (נולד ב-1 בינואר 1959) הוא סופר ועיתונאי ישראלי, עמית מחקר במרכז הירושלמי לענייני ציבור ומדינה.

ביוגרפיה 
שרגאי נולד בירושלים ב-1 בינואר 1959, נכדו של ראש עיריית ירושלים שלמה זלמן שרגאי. בילדותו המוקדמת השתתף במקהלת הילדים פרחי לונדון. את לימודיו התיכוניים עשה בתיכון הימלפרב.

את דרכו העיתונאית החל בעיתון "הצופה" ואחר כך בשבועון הירושלמי "כל העיר". ב-1983 החל לכתוב בעבור העיתון "הארץ", ושימש בין השאר בתפקידי כתב לענייני משטרה, דתות, בתי משפט דתיים והעם היהודי. בשנת 2009 הודיע על פרישתו מ"הארץ", ובהמשך הצטרף ל"ישראל היום".

התחומים המרכזיים שסיקר לאורך השנים, ושבהם התבלט כמומחה ואף פרסם ספרים ומחקרים, היו הסכסוך הדתי-לאומי על ירושלים, וענייני המתנחלים והימין.

שרגאי פרסם מאות רבות של מאמרי דעה, בעלי קו יהודי-לאומי, בעמודי הדעות של "הארץ". בנוסף עסק שנים רבות בכתיבה מגזינית, פרסם תחקירים רבים בנושאים שונים ותיעד את עולמם, השקפתם והווי חייהם של המתנחלים והציבור הדתי, על גווניו השונים.

משנת 2008 משמש שרגאי כחוקר בכיר במסגרת המרכז הירושלמי לענייני ציבור ומדינה, וכן מרצה על ענייני ירושלים.

שרגאי מתגורר בירושלים. הוא נשוי, אב לחמישה ילדים.

פרסומיו 
 הר המריבה – המאבק על הר הבית, יהודים ומוסלמים, דת ופוליטיקה, הוצאת כתר, 1995. 
 על אם הדרך – סיפורו של קבר רחל, שערים לחקר ירושלים, 2005. 
 סכנות החלוקה בירושלים, המרכז הירושלמי לענייני ציבור והמדינה, 2008.
 תכנון דמוגרפיה וגאופוליטיקה בירושלים (מסמך מדיניות למקבלי החלטות)''', המרכז הירושלמי לענייני ציבור ומדינה, 2010.
 עלילת "אל-אקצה בסכנה", דיוקנו של שקר, הוצאת ספריית מעריב והמרכז הירושלמי לענייני ציבור ומדינה, 2012.
 The "Al-Aksa is in danger": the history of a lie, Jerusalem Center for Public Affairs, 2012
 ירושלים אינה הבעיה אלא הפתרון, בתוך: משה עמירב (עורך), אדוני רהמ"ש ירושלים, הוצאת כרמל.
 הכותל הנעלם' הוצאת בית אל, 2016
 .
 אשליית החלוקה, המרכז הירושלמי לענייני ציבור ומדינה, 2015
טרור אל אקצא: מעלילה לדם, הוצאת סלע מאיר, 2020
כמו כן, פרסם ניירות עמדה ומחקרים בנושאים שונים, ביניהם סוגיית שחרור המחבלים, הרס עתיקות בהר הבית, תוכנית החיבור בין מעלה אדומים לירושלים ותוכנית הבנייה של גשר הקבע בשער המוגרבים, במסגרת המרכז הירושלמי לענייני ציבור והמדינה.

ראו גם
 אל-אקצא בסכנה

 קישורים חיצוניים 

 
 
 
 קפה הפוך עם עמנואל הלפרין: נדב שרגאי על ספרו "עלילת אל אקצה בסכנה", באתר YouTube
 צור ארליך, על כנפי השקר: עם נדב שרגאי על עלילת "אל-אקצא בסכנה", ריאיון למקור ראשון, 18 במאי 2012
 
 The “Al-Aksa Is in Danger” Libel'' on the JCPA website http://jcpa.org/book/the-al-aksa-is-in-danger-libel-the-history-of-a-lie/
 מאמרי נדב שרגאי באתר נתן אלתרמן

מכּתביו 
 סכנת החלוקה בירושלים המרכז הירושלמי לענייני ציבור ומדינה, 2008 
  - מאמר תשובה לקוראים לשינוי ההמנון
  - מאמר על מפוני גוש קטיף
 על הבעיות בתוכנית המתאר של ירושלים, המרכז הירושלמי לענייני ציבור ומדינה, 9 בנובמבר 2009
 הלגיטימציה והצורך הדחוף בהחלפת גשר המוגרבים הזמני (בפתח הר הבית) בגשר קבע, המרכז הירושלמי לענייני ציבור ומדינה, 25 באוקטובר 2011

הערות שוליים

עיתונאים כותבי עברית
פובליציסטים ישראלים
סגל הארץ
סגל ישראל היום
סגל המרכז הירושלמי לענייני ציבור ומדינה
כתבים משפטיים ישראלים
בוגרי תיכון הימלפרב
ישראלים שנולדו ב-1959